Source: https://www.finlex.fi/fi/laki/alkup/1995/19951424
Timestamp: 2020-04-03 05:39:33+00:00

Document:
Kauppa- ja teollisuusministeriön päätös… 1424/1995 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1995 › 1424/1995
1424/1995
Kauppa- ja teollisuusministeriön päätös sähkön vähittäismyyjän myyntiehtojen ja -hintojen julkaisemisesta ja ilmoittamisesta sähkömarkkinaviranomaiselle
Kauppa- ja teollisuusministeriö on 17 päivänä maaliskuuta 1995 annetun sähkömarkkinalain (386/95) 22 §:n 2 momentin sekä 23 §:n 2 momentin nojalla päättänyt:
Sähkön vähittäismyyjä huolehtii siitä, että sähkömarkkinakeskus saa voimassa olevat yli 20 kV:n jännitteellä tapahtuvaa sähkön vähittäismyyntiä koskevat myyntiehdot sekä enintään 20 kV:n jännitteellä tapahtuvaa sähkön vähittäismyyntiä koskevat myyntiehdot käyttöönsä niiltä osin kuin ne täydentävät kauppa- ja teollisuusministeriön liittymisehdoista ja sähkönmyyntiehdoista antamaan päätökseen (781/95) liitettyjä sähkönmyyntiehtoja.
Sähkön vähittäismyyjä huolehtii siitä, että sähkömarkkinakeskus saa sähkömarkkinalain 22 §:n 1 momentissa määritellyt toimitusvelvollisuuden piirissä olevien asiakkaiden julkiset sähkönmyyntihinnastot sekä niiden määräytymisperusteet aina, kun niissä tapahtuu muutoksia.
Edellä 2 §:ssä tarkoitetuista määräytymisperusteista tulee ilmetä sähkön hankinnan sekä myyjän myynti- ja hankintatoimen kustannukset sekä muita kustannuseriä selventävät periaatteet, kuten esimerkiksi myyjän pääoman arvostusperiaatteet, tuottovaatimus ja käytetty poistomenetelmä.
Edellä 1 ja 2 §:ssä mainitut tiedot tulee toimittaa sähkömarkkinakeskukselle yhden kuukauden sisällä siitä, kun myyntiehdot tai niiden muutokset tulevat voimaan.
Sähkön vähittäismyyjä huolehtii siitä, että sähkömarkkinakeskus saa 2 momentissa määritellyt vähittäismyynnin keskihinnat erikseen kilpailun piirissä olevien ja toimitusvelvollisuuden piirissä olevien asiakasryhmien osalta vuoden alun tilanteen mukaisesti viimeistään seuraavan maaliskuun lopussa.
Sähkön keskihinnat ilman siirron kustannuksia käyttäjäryhmittäin (perus-, teho- ja energiamaksut, sisältää arvonlisäveron ja muut verot), p/kWh:
― Kerrostaloasunto (2 MWh/v, sulake 1*25 A)
― Pientalo (5 MWh/v, sulake 3*25 A)
― Maatilatalous (10 MWh/v 3*35 A)
― Pientalo, jossa on suora sähkölämmitys (18 MWh/v, josta yöllä 8 MWh/v)
― Yhdessä vuorossa toimiva pienteollisuusyritys (75 kW ja 150 MWh/v, josta yöllä 35 MWh)
― Kahdessa vuorossa toimiva keskisuuri teollisuusyritys (500 kW ja 2 000 MWh/v, josta yöllä 625 MWh)
― Suuri teollisuusyritys (2 500 kW ja 10 000 MWh/v, josta yöllä noin 3 100 MWh)
Sähkömarkkinakeskus voi antaa tarkentavia ohjeita yöajasta, viikonlopun halvan energian ottamisesta huomioon jne.
Jakoperusteena 1 momentissa mainittujen asiakasryhmien välillä voidaan tarkemman tiedon puuttuessa käyttää esimerkiksi sitä, onko asiakkaalla todellista mahdollisuutta kilpailuttaa sähkönostojaan esimerkiksi siten, että hänellä on kilpailuttamisen edellyttämä mittarivarustus.
Sähkön vähittäismyyjän tulee ilmoittaa sähkömarkkinakeskukselle myynnin jakautuminen seuraavien käyttäjäryhmien osalta sekä kilpailun että toimitusvelvollisuuden piirissä olevien asiakasryhmien kesken, GWh
― asuinhuoneistot ja asuintaloyhtiöt yhdessä
― muut käyttäjät
― alle 200 kW (tai muut asiakkaat, joilla ei ole tehomittausta)
― 200―500 kW― 500―2 500 kW― yli 2 500 kW
Sähkön vähittäismyyjä voi antaa 1―5 §:ssä mainittujen tietojen tuottamisen ja toimittamisen sähkömarkkinakeskukselle jonkun muun laitoksen tai yhteisön tehtäväksi.
Sähkön vähittäismyyjän tulee pitää 4 §:ssä mainitut tiedot julkisesti saatavilla toimitusvelvollisuuden piirissä olevien asiakkaiden osalta.
Tämä päätös tulee voimaan 1 päivänätammikuuta 1996.
1 §2 §3 §4 §5 §6 §7 §8 §

References: §2
 §3
 §4
 §5
 §6
 §7
 §8